Kirkeruiner fra Nordbotiden m. т. i Julianehaab Distrikt. 357 
ruiner og Grave. Hvis dette forholder sig rigtigt, er der stor Sand- 
synlighed for, at Angmagsalik er det gamle Krosseyrar, da For- 
holdene i alle Retninger synes at stemme overens med de gamle Be- 
retninger. — 
De nærmere Oplysninger om Ruiner m. m. ved Angmasalik, tillige 
med min Beretning om Rejsen, Tegninger, Fotografier og alle arkæo- 
logiske Fund fra Ekspeditionen er nu overladt til Nationalmuseets 
2den Afdl. 
Skulde man fremhæve, hvad der først og fremmest trænger til 
at undersøges af Norboruinerne i Julianehaab Distrikt, maa man 
frem for alt foreslaa systematiske Udgravninger ved Igaliko og Iki- 
gait; dernæst at fastslaa hvor de 7 endnu ukendte Kirker og de to 
Klostre i Østerbygden ligger, og at udgrave disse. Endelig er det af Vig- 
tighed at faa opsøgt alle de endnu ukendte og uundersøgte Ruingrupper; 
først og fremmest i Fjordene syd paa; men ogsaa i de nordligere 
Fjordes ydre Del og paa alle de større Øer. Saaledes vides der at 
ligge Ruiner i de to Fjorde Sermitsialik og Imartunek (begge nord 
for Udstedet Kagsimiut) og ligeledes i den store Bugt med de mange 
Bræer ved Nordenden af Ikersuak (Bredefjord) lige vest for Boplad- 
sen Tugdlarunat; særlig disse Ruiner vil vist give Anledning til at 
forandre Anskuelserne om, hvor Dyrnes og Isafjords Kirkerne har 
ligget; hertil kommer ogsaa, at man maa antage; at der har ligget en 
Kirke ved de 18 Ruingrupper, som ligger i Omegnen af Arsuk-Fjord 
helt op til Tigsaluk, der maa have været den vestligste Del af Øster- 
bygden. Ogsaa Fastlandet mellem Igaliko-Fjord og Agdluitsok-Fjord 
bør gennemsøges; blandt andet ogsaa for at finde Våga Kirke. — 
Tilsidst er der naturligvis fagmæssige Udgravninger af nogle af de 
bedst bevarede Boligtomter ved de større Gaarde. — 
Da Isforholdene stadig blev vanskeligere omkring Julianehaab, 
og der saaledes var Mulighed for, at Skibene maaske ikke kunde naa 
ind til Kolonien, besluttede jeg at tage i Robaad til Ivigtut for derfra 
at komme hjem med et af Kryolith-Selskabets Skibe. — Den 29de 
August forlod jeg Julianehaab og naaede den 3lte til Kobberminen 
ved Alangorsuak, hvorfra man med stor Elskværdighed bragte os til 
Ivigtut i Motorbaad. — I Ivigtut maatte jeg vente lige til den 17de 
September, inden noget Skib gik derfra, for derefter med den norske 
Damper „Knut Skaaluren“ at rejse hjem. — Den 29de September 
tidligt om Morgenen naaede vi København. 
